جمهورباشقانی رجب طیب اردوغان، ایران جمهورباشقانی ابراهیم رئیسینین دعوتی ایله بو اؤلکه‌یه گئدیر.
جمهورباشقانلیغی ایله‌تیشیم باشقانلیغیندان وئریله‌ن آچیقلامایا گؤره، رسمی سفر چرچیوه‌سینده، تورکیه-ایران یوکسک سویه‌لی امکداشلیق شوراسینین ۷.جی توپلانتیسی، جمهورباشقانی رجب طیب اردوغان و ایران اسلام جمهوریتی جمهورباشقانی ابراهیم رئیسینین باشقانلیغیندا ۱۹ جولایدا تهران‌دا گئچیریله‌جک.
شورا توپلانتیسیندا، تورکیه-ایران ایلیشکیلری بوتون یؤنلری ایله گؤزدن گئچیریله‌جک و ایکیلی امکداشلیغین گلیشدیریلمه‌سی اوچون آتیلاجاق آددیملار مذاکیره اولوناجاق.
گؤروشمه‌لرده آیریجا بؤلگه‌سل و کۆره‌سل مسئله‌لر حاقیندا فیکیر آلیش وئریشی اولاجاق.
جمهورباشقانی اردوغان عینی گون روسیا دؤولت باشقانی ولادیمیر پوتینین ده ایشتیراکی ایله ایران جمهورباشقانینین ائو صاحب‌لیگینده گئچیریله‌جک "آستانا فورمتین‌ده یئددینجی اوچلو ذیروه توپلانتی‌ی"نا قاتیلاجاق.
ذیروه‌‌ده؛ سوریه‌ده باش وئره‌نلر، بو اؤلکه‌ده‌ پ‌کاکا/ی‌پ‌گ و داعش باشدا اولماقلا بؤلگه‌ گۆونلیگینه تهدید یارادان ترور هؤرگوتلری ایله موباریزه، سیاسی حل اوچون چابالار، اینسشانی وضعیت و سوریه‌لیلرین اؤز اؤلکه‌لرینه کؤنوللو قاییتماسی قونولارینین دانیشیلماسی اؤن گؤرولور.
جمهورباشقانی اردوغان ذیروه وسیله‌سی ایله روسیالی قونومداشییلا ایکیلی گؤروشمه ده گئرچکلشدیره‌جک.
